"Saense le thekenoloji di kgontsha maiteko a a maphatamantsi a bosetšhaba go bona dielo tse di kwa godimo tsa kgolo ya ikonomi mo teng ga Leanotlhabololo la Bosetšhaba (NDP).Go ya ka Pegelo ya 2015 ya Tiragatso ya Saense, Thekenoloji le Botlhami ya Lekgotla la Bosetšhaba la Dikgakololo ka ga Botlhami (NACI), ditshenyegelo tsa thekenoloji di batlile di menagana gabedi jaaka peresente ya GDP go tloga go 0.018% ka 2005 go ya go 0.033% ka 2015.Mafapha a mangwe, lekala la poraefete le ditheo tsa ditlhotlhomiso di beeleditse thekenoloji le botlhami jo bo bonalang mo manaaneng a tsona a tlhabololo."